
А1 затвърди лидерството си като най-голямата технологична компания и системен интегратор

За четвърта поредна година А1 е на първо място в класацията DigitalK 101 за 2025 г., която традиционно проследява развитието на технологичния сектор и представя 100-те най-големи компании в страната. Водещата позиция е в резултат от традиционно силното представяне в сферата на телекомуникациите, в комбинация с утвърждаването на А1 като предпочитан технологичен партньор на бизнеса и публичните организации в областта на ICT услугите и системната интеграция. 
А1 зае първо място в общото класиране и оглави пет секторни категории, сред които тези за най-голям доставчик на телекомуникационни услуги, лидер в системната интеграция на хардуер и услуги и водещ доставчик на хардуер. За резултата допринасят ускореното развитие на ICT услугите за корпоративни клиенти и затвърждаването на позициите на телекома при решенията за киберсигурност и мрежова защита, които отбелязаха двуцифрен ръст на приходите през 2025 г.
Класацията Digitalk 101 се изготвя въз основа на информация, предоставена от компаниите, данни от публични източници и регулаторни органи, както и финансовите отчети, публикувани в Търговския регистър. В нея участват нефинансови дружества, регистрирани в България, чиято основна дейност е в областта на информационните и комуникационните технологии. Компаниите се подреждат според общия размер на приходите им за 2025 г.






















А1, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2025 г. A1 България отчита приходи от 895 млн. евро, а сравнимата EBITDA e 371 млн. евро.
A1 Group е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2025 година възлизат на 5,6 милиарда евро. Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.

